ועדת הכספים, כנסת 20, פרוטוקול מספר 911, 2018-01-08 13:00

משה גפני: רבותי, אני פותח את הישיבה בנושא:

משה גפני: תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח–2017.

משה גפני: בבקשה.

<שרה קנדלר: אנחנו מדברים על תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח–2017.

<שרה קנדלר: תקנות שבהמשך לחקיקה הראשית העברנו פה במהלך 2017, תיקון מס' 62 לחוק ניירות ערך שעניינו רישום צולב של מניות בבורסה בישראל.

<שרה קנדלר: אם אתם זוכרים, מהלך התיקון הזה נעשה ביחד עם חוק שינוי מבנה הבורסה, ומטרתו הייתה לשפר את הנזילות בבורסה ואת גיוון הנכסים שנסחרים בבורסה, ויחד עם זה להדגיש לציבור בישראל את המניות הזרות בעלויות יותר נמוכות ובנוחות יותר גבוהה בשעות המסחר ובמטבע המסחר.

<שרה קנדלר: המנגנון שנקבע בחוק הוא מנגנון של רישום צולב, מה שנקרא cost listing, שמתיר רישיון למסחר של חברות זרות הנסחרות בבורסות הזרות גם בבורסה שלנו.

<שרה קנדלר: וזאת, מבלי שהם יידרשו להסכים או להיות מעורבים ובלי שחלות הוראות הגילוי לפי חוק ניירות ערך ופיקוח הרשות.

<שרה קנדלר: מנגנונים כאלה יש כבר בפרנקפורט וגם בשוויץ.

<שרה קנדלר: החקיקה הראשית קבעה את התנאים העיקריים לרישום הזה, כאשר מטרת התנאים: אחד כפי שאמרנו להגדיל את הנזילות בבורסה, אך מצד שני אנחנו לא רוצים לפגוע בשוק ההון המקומי ובציבור המשקיעים בישראל, לכן קבענו מגבלות שונות על הרישום הזה.

<שרה קנדלר: בראש ובראשונה הגבלנו את ההשקעה לחברות הכי גדולות, ובבורסות שמציבות דרישות גבוהות כתנאי סף לרישיון המסחר, ושמשמעת השוק בהן היא הגבוהה ביותר.

<שרה קנדלר: ולכן ניתן לצפות שגם איכות הגילוי תהיה גבוהה ביותר.

<שרה קנדלר: הכול כדי להגן על ציבור המשקיעים בישראל.

<שרה קנדלר: התקנות שאנחנו מביאים כאן היום באות להשלים את המנגנון שקבענו בחקיקה הראשית.

<שרה קנדלר: קודם כול, אנחנו קובעים תנאים נוספים שמטרתם ביסוס התנאי שמדובר במניות מבוססות במקומות בהן יש פיקוח שוק ומשמעת שוק כהגנה על ציבור המשקיעים בישראל.

<שרה קנדלר: ובנוסף, אנחנו קובעים את הכללים למחיקה מהרישום, באילו מקרים המניות יימחקו מהמסחר.

<שרה קנדלר: וכמובן, נושא האגרות שאנחנו תמיד מסדירים.

משה גפני: תודה רבה.

משה גפני: שאלות.

בצלאל סמוטריץ': אני רוצה לשאול.

אורן אסף חזן: אני אשאל שוב את אותה שאלה כמו בצו הקודם.

אורן אסף חזן: מה המשמעות אם אנחנו מצביעים נגד?

<שרה קנדלר: נגד?

אורן אסף חזן: מה המשמעות אם זה לא עובר?

<שרה קנדלר: שההסדר לא נכנס לתוקף.

אורן אסף חזן: אז מה המשמעות של ההסדר אם הוא לא נכנס לתוקף?

<שרה קנדלר: הציבור בישראל יוכל לרכוש מניות זרות בצורה יותר קלה, יותר זולה בבורסה בישראל.

<שרה קנדלר: אם לא תאשרו – יש חקיקה ראשית שמחכה לתקנות שר האוצר, ולא יהיו תקנות – אי-אפשר יהיה לעשות את המנגנון.

אורן אסף חזן: לא הבנתי.

אורן אסף חזן: עוד פעם.

אורן אסף חזן: אם אנחנו לא נאשר הציבור יוכל לקנות?

<שרה קנדלר: אז אי-אפשר יהיה להפעיל את המנגנון.

<שרה קנדלר: לא, אי-אפשר.

אורן אסף חזן: הוא לא יוכל לקנות?

<שרה קנדלר: לא יוכל.

<שרה קנדלר: המנגנון הזה לא יפעל.

אורן אסף חזן: מה אכפת לי שהציבור לא יוכל לקנות מניות זרות?

<שרה קנדלר: אנחנו רוצים שיהיה יותר מסחר, יותר נזילות בבורסה, וגם תהיה נגישות למניות זרות.

אורן אסף חזן: אז שישקיע בחברות בארץ.

<איציק שורקי: הרעיון, אפשר לקרוא לזה רפורמה אפילו, זה בעצם לאפשר נגישות למשקיע ישראלי שרוצה לקנות מניות זרות.

<שרה קנדלר: כמו גוגל, IBM, מניות גדולות.

<איציק שורקי: בעצם לקנות אותן תוך הקטנת עלויות משמעותית, מאחר שהוא לא יצטרך להמיר שקלים למט"ח בבנקים, לא יצטרך לפתוח חשבון ניירות ערך זרים, לשלם עמלות מסחר בבורסה בישראל בשקלים בלי שיהיו מתווכים נוספים בדרך לבורסה הזרה.

<איציק שורקי: זה בעצם מאפשר למשקיעים בישראל לבצע עסקאות בעלות הרבה יותר זולה ממה שמבצעים כעת.

דוד אמסלם: שלוש דקות.

בצלאל סמוטריץ': הוא לא פותר את הבעיה, שיפתור אותה.

בצלאל סמוטריץ': תביאו את זה היום.

בצלאל סמוטריץ': אם האוצר רוצה הוא מביא היום.

אורן אסף חזן: תן לבן אדם ללמוד שנייה.

בצלאל סמוטריץ': שנה מגיעה פנייה, הוא תוקע אותה, איפה אתם?

בצלאל סמוטריץ': למה אתם לא עושים את המעורבות שלכם עליו?

אורן אסף חזן: אתה מעצבן אותי כי אתה לא מכבד אותי.

אורן אסף חזן: ביקשתי ממך משהו, נכון?

אורן אסף חזן: בקיצור, אני חוזר עוד פעם, אני רוצה עוד פעם להבין, אם זה לא עובר המשמעות היא כלכלית למי שרוצה לרכוש מניות זרות?

אורן אסף חזן: זאת המשמעות?

<שרה קנדלר: עדיין הם יכולים לרכוש דרך חבר בורסה ולהמיר מט"ח וכו'.

אורן אסף חזן: אבל אז הוא משלם?

<שרה קנדלר: זה מנגנון יותר פשוט.

אורן אסף חזן: זה מצמצם להם עלויות.

בצלאל סמוטריץ': יש כאן המון המון בעיות בתקנות האלה.

בצלאל סמוטריץ': אני רוצה לשאול שאלה.

משה גפני: רבותי, רגע, בצלאל.

בצלאל סמוטריץ': שאלה.

משה גפני: רגע, לפני זה.

אורן אסף חזן: קודם כול אתה.

משה גפני: לא צריך את כל הסקטוריאליות להכניס לתוך הדיון על זה.

משה גפני: אני נועל את הישיבה.

משה גפני: אנחנו נמשיך את הישיבה ואת הסעיף הזה וגם את הרוויזיות ברגע שנקבע.

משה גפני: הישיבה נעולה.